text: Påvirket mand kørte i forkert spor
  17 december 2011 kl. 09.55
  En 29-årig mand blev i aftes stoppet af politiet efter han kørte i den forkerte vejbane på motorvejen.
  Manden fortsatte adskillige gange overfor rødt i Kolding, inden det lykkedes politiet at standse ham på Fjordvej. 
  Ifølge politiet var flere fodgængere tæt på at blive ramt af bilisten.
  Episoden udviklede sig fredag aften, da en bilist blev set på motorvejen kørende i den forkerte vejbane. En patrulje fik kontakt med manden på Fynsvej i Kolding, men han nægtede at standse og fortsatte i stedet.
  Flugten endte dog på Fjordvej, og manden blev anholdt. Han var sandsynligvis påvirket af stoffer og fremstilles lørdag i
  grundlovsforhør.
  